John Lennox
John Carson Lennox (Sj. Irska, 7. 11. 1943. – ), britanski matematičar, filozof nauke, pisac i akademik.

Biografija 
Lennox je rođen 1943. u Sjevernoj Irskoj i odrastao je u Armaghu, gdje mu je otac vodio trgovinu. Pohađao je Kraljevsku školu u Armaghu, nakon koje se upisuje na studij matematike na Koledžu Emmanuel pri Univerzitetu u Cambridgeu. Tokom 1962. također je slušao posljednja predavanja C. S. Lewisa o pjesniku Johnu Donneu. Na Cambridgeu je stekao titulu prvostupnika (B.A.), magistra (M.A.) i doktora (Ph.D.), dok je dodatne doktorate stekao na Univerzitetu u Cardiffu i Oxfordu. Lennox je usto magistrirao i bioetiku na Univerzitetu u Surreyju. Akademsku karijeru Lennox započinje u Cardiffu gdje predaje matematiku na Univerzitetu u Walesu punih 29 godina. U međuvremenu, povremeno je predavao i na univerzitetima u Würzburgu, Freiburgu (kao član Zaklade Alexander von Humboldt) i Beču, te diljem Zapadne i Istočne Evrope, Sjeverne Amerike i Rusije. Objavio je preko 70 recenziranih naučnih članaka odnosno sastavio dvije monografije o matematici, a radio je i kao prevoditelj ruskih matematičkih radova. Uz engleski i ruski, Lennox govori i francuski, njemački i španski jezik. Osim matematike, predavao je i o odnosu religije i nauke na Univerzitetu u Oxfordu. Na istu temu napisao je i niz monografija, često u kooperaciji s filozofom i historičarem Davidom Goodingom. Lennox je široj javnosti poznat i kao učesnik brojnih javnih debata na temu filozofije, teologije i religije.

Opus 
Djelomična lista Lennoxovih monografija:
 Subnormal subgroups of groups (koautor: Stewart E. Stonehewer), Oxford: Clarendon, 1987, 
 Key Bible Concepts (koautor: David Gooding), Port Colborne: Gospel Folio Press, 1997, 
 Christianity Opium or Truth (koautor: David Gooding), Port Colborne: Gospel Folio Press, 1997, 
 The Definition of Christianity (koautor: David Gooding), Port Colborne: Gospel Folio Press, 2001, 
 The Theory of Infinite Soluble Groups (koautor: Derek J. S. Robinson), Oxford; New York: Clarendon Press; Oxford University Press, 2004, 
 God's Undertaker: Has Science Buried God?, n. izd., Oxford: Lion Hudson, 2009 [2007], 
 God and Stephen Hawking: Whose Design Is It Anyway?, Oxford: Lion Hudson, 2010, 
 The Bible & Ethics (koautor: David Gooding), Coleraine: Myrtlefield Trust, 2011
 Seven Days That Divide the World: The Beginning According to Genesis and Science, Grand Rapids: Zondervan, 2011, 
 Gunning for God: A Critique of the New Atheism, Oxford: Lion Hudson, 2011, 
 Against the Flow: The Inspiration of Daniel in an Age of Relativism, Oxford: Monarch Books, 2015,

Vanjske veze 

  Službene stranice Johna Lennoxa
  John Lennox , University of Oxford
  John Lennox , RZIM Europe

Britanski matematičari
Britanski filozofi
Kršćanski filozofi
Biografije, Sjeverna Irska